Адыгэ литературэми, адрэ литературэмэ афэдэу, ц1ыфым икъэгъэлъэгъон дунай зэхъок1ым епхыгъэу зэш1уехы, хэхъоныгъэ - хэк1ыныгъэу щы1эныгъэм фэхъухэри къыделъытэх ык1и ц1ыф зэдэпсэук1э – зэхэтык1эмэ язытети репхы. Ащ къыхэк1ык1э темэу къыштэхэри зэфэшъхьафэу бэ дэдэ мэхъух, образэу къыгъэлъагъохэрэми мэхьэнэ куу ак1оц1елъхьэ. Арышъ, адыгэ лъэпкъ литературэр зэрыгъуазэрэр ц1ыфыгъэ шапхъэхэу л1эш1эгъу зэпэк1эк1ымэ лъэпкъым къахихыгъэхэр къыгъэлъэгъоныр ары. Непэ ц1ыфым къыщыш1ырэм иджэуап блэк1ыгъэ хъишъэм къыхэпхынэу зэрэгъэпсыгъэм ишыхьат К1эрэщэ Тембот итворчестви.